Carta Ouropeia de las Lhénguas Regionales ó Minoritairas

La Carta Ouropeia de las Lhénguas Regionales ó Minoritairas, Carta Ouropeia de las Lénguas Regionales ó Minoritairas (an sendinés), ó Carta Ouropeia de las Lhénguas/Lénguas Regionales ou Minoritairas (an pertués: Carta Europeia das Línguas Regionais ou Minoritárias, an anglés: European Charter for Regional or Minority Languages, i an francés: Charte européenne des langues régionales ou minoritaires) ye un tratado ouropeu (CETS 148) adotado pul Cunseilho de la Ouropa an Estrasburgo a 5 de nobembre de 1992, que antrou an bigor a 1 de márcio de 1998, pa la defénsia i pormoçon de las lhénguas regionales i minoritairas stóricas de la Ouropa, bien cumo las lhénguas sien território i las lhénguas oufeciales menos outelizadas. Solo ye aplicable nas lhénguas outelizadas tradecionalmente (cun eiceçon antoce, de las lhénguas ampregadas pula eimigraçon reciente de ls outros cuntinentes ó dialetos de la lhéngua oufecial de l Stado an causa), que ténen defréncias segneficatibas cula lhéngua meioritaira ó oufecial.

Las lhénguas que son oufeciales an regiones ó porbíncias de ounidades outónomas nun Stado nó central (cumo l catalan, galhego, basco i l aragonés an Spanha) nan stan classeficadas cumo lhénguas oufeciales de l Stado, i antoce, puoden se beneficiar de la carta. Por outro lhado, hai l causo de la República de la Eirlanda que nó pudo assinar eilha an fabor de la sue lhéngua mai (anque seia minoritaira), porque l gaélico eirlandés ye defenido cumo lhéngua oufecial de l Stado. Mas, l Reino Ounido ratificou la carta an fabor desta lhéngua (antre outras, tales cumo l córnico, manés, scocés i l gaélico scocés), ua beç que tamien ye falada na Eirlanda de l Norte.

An 2017, l cunceilho pertués de Miranda de l Douro fui scuolhido cumo lhocal de acolhimiento de l Ancuontro Ouropeu de las Lhénguas Minoritairas, que tubo ls repersentantes de l Cunseilho de la Ouropa, gobierno pertués i studiosos pa la abaluaçon de la antrada de la lhéngua mirandesa na carta.

 Ber tamien 
Declaraçon Ounibersal de ls Dreitos Lhenguísticos
Die Anternacional de la Lhéngua Mai
Die Ouropeu de las Lhénguas
Anho Ouropeu de las Lhénguas
Die de la Lhéngua Mirandesa
Lhéngua mirandesa
Die de las Ciéncias Sturianas
Lhéngua sturiana
Die de Pertual, de Camões i de las Quemunidades Pertuesas
Die de la Cultura Lusófona
Lhéngua pertuesa

Catadorie:Lhénguas de la Ouropa
Catadorie:Política de la Ouropa
Catadorie:Lhéngua mirandesa